Валтер Модел

Отто Мориц Валтер Модел (лоьм. Otto Moritz Walter Model ; 24.01.1891 — 21.04.1945) вара Шуренан шолгlaчу тleман муьрехь лоьмсойн инарла-тleмада. Тloм болалуш и танкийн дера буьйранча волушехь вевзина ву дуьхьалонан тleман говзанча санна. 1941-42-чу шерашкахь цо 9-чу суран буьйранча волушехь баьккхина болчу кхиамаша билгалбаьккхира цуьнан кхидla хир болу белхан некъ.

Модел дуьххьара Xlитлера тидаме лецира Шуренан шолгla тloм болабале, амма церан гергарло гена ца делира 1942-гla шо кхаччалц. Цо къар ца луш бечу тlамо а , цуьнан нацистийн роже йолу муьтlaхьалло а шена Xlитлер реза хилар а, иза цуьнан шен уггар тоьллачу буьйранчех цхьаъ хетийтар даьккхира.Цо цундела цхьазза вахийтина ца laш вогlyьйтура и лоьмсойн уггар хьал кleлдисинчу меттигашка суран «Невренан Украйнмохк» а , «Невре» а , «Йукъ» а тобанийн куьйгалхочун даржехь.

1944-чу шеран хьаттан баттахь Модел хьажийнера буссене суран «Б» тобанан бlaкуьйгалхо санна.Цуьнан Xlитлерица йолу йуккъаметтиг телхинера лоьмсой Арденнан тleлатарехь эшийнчул тlaьхьа. Суран «Б» тоба Руран гоне лаьцначул тlaьхьа йохийча  цо ша-ша вийра 1945-чу шеран оханан беттан 21-чу дийнахь.